
****

REPUBLIKA HRVATSKA

PRIMORSKO-GORANSKA ŽUPANIJA

 **GRAD DELNICE**

Trg 138. brigade HV 4

51300 Delnice

**IZVJEŠĆE GRADA DELNICA O PROVEDBI PLANA GOSPODARENJA OTPADOM REPUBLIKE HRVATSKE ZA 2021. GODINU**

Ožujak 2022. godine

**SADRŽAJ**

[TUMAČ KRATICA 3](#_Toc32409516)

[1. UVOD 4](#_Toc32409517)

[2. OSNOVNI PODACI O GRADU DELNICE 4](#_Toc32409518)

[3. NAČELA I CILJEVI IZ PROPISA KOJIMA SE UREĐUJE GOSPODARENJE OTPADOM 7](#_Toc32409519)

[4. OBVEZE U GOSPODARENJU OTPADOM NA LOKALNOJ RAZINI KOJE PROIZLAZE IZ PROPISA 9](#_Toc32409520)

[5. PLAN GOSPODARENJA OTPADOM GRADA DELNICA 10](#_Toc32409521)

[6. ANALIZA I OCJENA STANJA GOSPODARENJA OTPADOM NA PODRUČJU GRADA DELNICA U 2020. GODINI 12](#_Toc32409522)

[7. OSTVARENJE MJERA ZA PROVEDBU PLANA 15](#_Toc32409523)

[8. PREGLED REALIZIRANIH I PLANIRANIH PROJEKATA U GOSPODARENJU OTPADOM S VISINOM I IZVORIMA FINANCIRANJA 18](#_Toc32409524)

[9. ZAKLJUČAK 19](#_Toc32409525)

TUMAČ KRATICA

**BKO** - Biorazgradivi komunalni otpad

**FZOEU** - Fond za zaštitu okoliša i energetsku učinkovitost

**HAOP** - Hrvatska agencija za okoliš i prirodu

**JLS** - Jedinica lokalne samouprave

**JP(R)S** - Jedinica područne (regionalne) samouprave

**MKO** - Miješani komunalni otpad

**MZOE** - Ministarstvo zaštite okoliša i energetike

**PGO RH** - Plan gospodarenja otpadom Republike Hrvatske za razdoblje 2017.-2022.

**PLAN** - Plan gospodarenja otpadom Grada Delnica za razdoblje 2018. – 2023. godine

**RH** - Republika Hrvatska

**ROO** - Registar onečišćavanja okoliša

**UREDBA** - Uredba o gospodarenju komunalnim otpadom („Narodne novine“, broj 50/17 i 84/19)

**ZOGO** - Zakon o održivom gospodarenju otpadom („Narodne novine“, broj 94/13, 73/17, 14/19 i 98/19)

**ŽCGO** - Županijski centar za gospodarenje otpadom

# **UVOD**

ZOGO-om je propisano kako su JLS dužne izraditi Plan gospodarenja otpadom koji mora biti u suglasnosti s PGO RH. Trenutno važeći plan na državnoj razini je Plan gospodarenja otpadom Republike Hrvatske za razdoblje 2017. - 2022. godine („Narodne novine“, broj 3/17).


Svaka JLS dužna je za prijedlog lokalnog Plana ishoditi prethodnu suglasnost upravnog tijela JP(R)S nadležnog za poslove zaštite okoliša i o tome obavijestiti HAOP.

Plan se donosi na razdoblje od 6 godina, a njegove izmjene prema potrebi. Planom se određuje i usmjerava gospodarenje otpadom, analizira postojeće stanje te daju smjernice za njegovo unaprjeđenje.

JLS dužne su svake godine do 31. ožujka izraditi Izvješće o provedbi Plana za prethodnu kalendarsku godinu te ga dostaviti JP(R)S i objaviti svom u službenom glasilu.

# **OSNOVNI PODACI O GRADU DELNICE**

Zakonom o područjima županija, gradova i općina u Republike Hrvatske („Narodne novine“, broj 86/06, 125/06, 16/07, 95/08, 46/10, 145/10, 37/13, **44/13, 45/13 i 110/15**) određeno je područje Grada Delnica.



Slika 1. Lokacija Grada na području Primorsko-goranske županije

Grad Delnice nalazi se u sastavu Primorsko-goranske županije na prostornoj cjelini Gorskog kotra te se prostire na površini od 230 km2. Prema popisu stanovništva iz 2021. godine u sastavu Grada nalazi se 55 naselja koje naseljava 5.158 stanovnika. Grad Delnice graniči sa gradovima Bakar i Čabar, općinama Brod Moravice, Lokve, Mrkopalj, Ravna Gora i Skrad te na sjeveru s Republikom Slovenijom. Prosječna gustoća naseljenosti iznosi 22,43 stanovnik/km2 što je značajno manje od prosječne gustoće naseljenosti Republike Hrvatske koja iznosi 68,71 stanovnika/km2.

Broj stanovnika po naseljima Grada Delnica prema popisu stanovništva iz 2021. godine naveden je u Tablici 1.

Tablica 1. Broj stanovnika Grada Delnica prema podacima popisa stanovništva iz 2021. godine

|  |  |
| --- | --- |
| Naselje | Broj stanovnika |
| Bela Vodica | 26 |
| Belo | 5 |
| Biljevina | 3 |
| Brod na Kupi | 158 |
| Crni Lug | 214 |
| Čedanj | 3 |
| Dedin | 153 |
| Delnice | 3879 |
| Donja Krašićevica | - |
| Donje Tihovo | 4 |
| Donji Ložac | 5 |
| Donji Okrug | 1 |
| Donji Turni | - |
| Gašparci | 11 |
| Golik | 7 |
| Gornja Krašićevica | 3 |
| Gornje Tihovo | 4 |
| Gornji Ložac | 5 |
| Gornji Okrug | 2 |
| Gornji Turni | 8 |
| Grbajel | 12 |
| Guče Selo | 22 |
| Gusti Laz | 6 |
| Hrvatsko | 49 |
| Iševnica | 5 |
| Kalić | - |
| Kočičin | - |
| Krivac | 18 |
| Kupa | 5 |
| Kuželj | 28 |
| Leska | 3 |
| Lučice | 332 |
| Mala Lešnica | 7 |
| Malo Selo | 40 |
| Marija Trošt | 38 |
| Plajzi | - |
| Podgora Turkovska | 3 |
| Požar | 4 |
| Radočaj Brodski | 5 |
| Raskrižje Tihovo | 3 |
| Razloge | 5 |
| Razloški Okrug | 2 |
| Sedalce | 12 |
| Srednja Krašićevica | - |
| Suhor | - |
| Ševalj | - |
| Turke | 19 |
| Vela Voda | - |
| Velika Lešnica | 4 |
| Zagolik | 1 |
| Zakrajc Turkovski | - |
| Zalesina | 32 |
| Zamost Brodski | 35 |
| Zapolje Brodsko | 11 |
| Zelin Crnoluški | - |
| UKUPNO | **5.158** |

Javnu uslugu prikupljanja MKO na području Grada Delnica pruža komunalna tvrtka Komunalac d.o.o. Delnice. Osnivači tvrtke su Grad Delnice i općine Brod Moravice, Fužine, Lokve, Mrkopalj, Ravna Gora i Skrad.

**Osnovni podaci o Komunalnom društvu:**

**Komunalac d.o.o.**

Supilova ulica 173, 51300 Delnice

**OIB**: 22745185008

**MBS**: 040081426

**Tel:** 00385 (0)51 829 340

**Fax:** 00385 (0)51 812 034

**E-mail**: [komunalac@komunalac.hr](mailto:komunalac@komunalac.hr)

Predmet poslovanja društva su, između ostalog, sljedeće djelatnosti: obrada otpada, prijevoz otpada, gospodarenje ambalažom i ambalažnim otpadom, skupljanje otpada, zbrinjavanje otpada, skladištenje otpada, gospodarenje posebnim kategorijama otpada, reciklaža i dr.

# **NAČELA I CILJEVI IZ PROPISA KOJIMA SE UREĐUJE GOSPODARENJE OTPADOM**

Načela u gospodarenju otpadom obuhvaćaju:

* "*načelo onečišćivač plaća*" – proizvođač otpada, prethodni posjednik otpada, odnosno posjednik otpada snosi troškove mjera gospodarenja otpadom, te je financijski odgovoran za provedbu sanacijskih mjera zbog štete koju je prouzročio ili bi je mogao prouzročiti otpad,
* "*načelo blizine*" – obrada otpada mora se obavljati u najbližoj odgovarajućoj građevini ili uređaju u odnosu na mjesto nastanka otpada, uzimajući u obzir gospodarsku učinkovitost i prihvatljivost za okoliš,
* "*načelo samodostatnosti*" – gospodarenje otpadom će se obavljati na samodostatan način omogućavajući neovisno ostvarivanje propisanih ciljeva na razini države, a uzimajući pri tom u obzir zemljopisne okolnosti ili potrebu za posebnim građevinama za posebne kategorije otpada,
* "*načelo sljedivosti*" – utvrđivanje porijekla otpada s obzirom na proizvod, ambalažu i proizvođača tog proizvoda kao i posjed tog otpada uključujući i obradu.

Gospodarenje otpadom temelji se na uvažavanju načela zaštite okoliša propisanih zakonom kojim se uređuje zaštita okoliša i pravnom stečevinom Europske unije, načelima međunarodnog prava zaštite okoliša te znanstvenih spoznaja, najbolje svjetske prakse i pravila struke

Osnovni ciljevi gospodarenja otpadom Republike Hrvatske proizlaze iz ocjene stanja gospodarenja otpadom i obvezama koje proizlaze iz EU zakonodavstva i propisa.

Tablica 2. Obveze RH koje proizlaze iz EU zakonodavstva i propisa

|  |  |  |  |  |  |
| --- | --- | --- | --- | --- | --- |
| Vrsta otpada | Godina | Minimalna oporaba | Minimalno recikliranje | Stopa prikupljanja | Status |
| Ambalažni otpad | 2008. | 60% | 55-80%  Ovisno o materijalu |  | Osim u dijelu recikliranja metala i drva, ciljevi su postignuti. |
| Otpadna vozila | 2015. | 95% | 85% |  | Ispunjen cilj za 2015. |
| EE otpad | 2006. | 70-80%  Ovisno o kategoriji | 50-80%  Ovisno o kategoriji | EE otpad iz kućanstva min 4 kg po st/god | Cilj ispunjen. |
| 2016. |  |  | 45% ukupne mase stavljene na tržište | - |
| 2019. |  |  | 65% ukupne mase stavljene na tržište ili 85% sakupljeno | - |
| Baterije | 2011. |  | 50% do 75% |  | Cilj ispunjen. |
| 2012. |  | | 25% | Cilj ispunjen. |
| 2016. |  | | 45% | – |
| Otpadne gume | 2006. | Zabrana odlaganja, reciklažom se mora obuhvatiti najmanje 70% otpadnih guma | | | Cilj ispunjen, gotovo sve količine prikupljene, 76% materijalno oporabljeno |
| PCB | 2010. | Zbrinjavanje otpadnih PCB-a te oporaba i/ili zbrinjavanje i dekontaminacija PCB-a i opreme s volumenom PCB-a većim od 5 dm3 | | | Cilj je djelomično ispunjen, preostalo je za zbrinuti 30% opreme koja sadrži PCB |
| 2025. | Zbrinjavanje opreme koja sadrži PCB | | | Cilj je djelomično ispunjen, preostalo je za zbrinuti 30% opreme koja sadrži PCB |
| Smanjenje količine odlaganja biorazgradivog otpada | 2016. | 50 %, odnosno 378.088 tona do 31. prosinca 2016. | | | U 2015. god odloženo 828.564 t biorazgradivog otpada, obzirom na nedostatnu obradu i nisku stopu odvojenog sakupljanja nije izgledno da će se cilj postići. |
| 2020. | 35 %, odnosno 264.661 tona do 31. prosinca 2020. | | | - |
| Odlaganje otpada | 2018. | Zabrana odlaganja na neusklađena odlagališta | | | - |
| Komunalni otpad | 2015. | JLS osigurati odvojeno prikupljanje problematičnog otpada, otpadnog papira, metala, stakla, plastike i tekstila te krupnog (glomaznog) komunalnog otpada. | | | Odvojeno prikupljanje uspostavljeno u 400 JLS. |
| 2020. | 50% priprema za ponovnu uporabu i recikliranje komunalnog otpada | | | Za 2015. godinu stopa iznosi 18%. |
| Građevni otpad | 2020. | 70% recikliranja/materijalne oporabe građevnog otpada | | | Cilj nije ispunjen, započeta je analiza »Poboljšanje tijeka i kvalitete podataka o građevnom otpadu i otpadu od istraživanja i eksploatacije mineralnih sirovina u RH«. |

Temeljem ocjene postojećeg stanja u gospodarenju otpadom i obveza koje Republika Hrvatska mora postići sukladno EU i nacionalnom zakonodavstvu PGO RH definiraju se ciljevi koji se moraju dostići do 2022. godine.

Tablica 3. Ciljevi u gospodarenju otpadom koje je potrebno postići do 2022. godine u odnosu na 2015. godinu

|  |  |  |  |
| --- | --- | --- | --- |
| Rd. br. | Cilj | Podcilj | Opis |
| 1. | unaprijediti sustav gospodarenja komunalnim otpadom | Cilj 1.1 | smanjiti ukupnu količinu proizvedenog komunalnog otpada za 5% |
| Cilj 1.2 | odvojeno prikupiti 60% mase proizvedenog komunalnog otpada (prvenstveno papir, staklo, plastika, metal, biootpad i dr.) |
| Cilj 1.3 | odvojeno prikupiti 40% mase proizvedenog biootpada koji je sastavni dio komunalnog otpada |
| Cilj 1.4 | odložiti na odlagališta manje od 25% mase proizvedenog komunalnog otpada |
| 2. | unaprijediti sustav gospodarenja posebnim kategorijama otpada | Cilj 2.1 | odvojeno prikupiti 75% mase proizvedenog građevnog otpada |
| Cilj 2.2 | uspostaviti sustav gospodarenja otpadnim muljem iz  uređaja za pročišćavanje otpadnih voda |
| Cilj 2.3 | unaprijediti sustav gospodarenja otpadnom ambalažom |
| Cilj 2.4 | uspostaviti sustav gospodarenja morskim otpadom |
| Cilj 2.5 | uspostaviti sustav gospodarenja otpadnim brodovima,  podrtinama i potonulim stvarima na morskom dnu |
| Cilj 2.6 | unaprijediti sustav gospodarenja ostalim posebnim kategorijama otpada |
| 3. | unaprijediti sustav gospodarenja opasnim otpadom | | |
| 4. | sanirati lokacije onečišćene otpadom | | |
| 5. | kontinuirano provoditi izobrazno-informativne aktivnosti | | |
| 6. | unaprijediti informacijski sustav gospodarenja otpadom | | |
| 7. | unaprijediti nadzor nad gospodarenjem otpadom | | |
| 8. | unaprijediti upravne postupke u gospodarenju otpadom | | |

# **OBVEZE U GOSPODARENJU OTPADOM NA LOKALNOJ RAZINI KOJE PROIZLAZE IZ PROPISA**

Prema ZOGO-u JLS je dužna na lokalnoj razini osigurati određene stavke.

Tablica 4. Obveze JLS temeljem zakonskih propisa

|  |  |
| --- | --- |
| Rd. br. | JLS je dužna osigurati: |
| 1. | javnu uslugu prikupljanja MKO i BKO |
| 2. | odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada |
| 3. | sprječavanje odbacivanja otpada na način suprotan ZOGO-u te uklanjanje tako odbačenog otpada |
| 4. | provedbu PGO RH |
| 5. | donošenje i provedbu plana gospodarenja otpadom JLS |
| 6. | provođenje izobrazno-informativne aktivnosti na svom području |
| 7. | mogućnost provedbe akcija prikupljanja otpada |
| 8. | dodjela odgovarajućeg broja spremnika/vrećica za odvojeno sakupljanje otpada |
| 9. | funkcioniranje najmanje jednog reciklažnog dvorišta |
| 10. | prostorno-planskom dokumentacijom odrediti građevine za gospodarenje otpadom |
| 11. | donijeti odluku o načinu pružanja i naplate javne usluge sakupljanja otpada po kriteriju obračuna količine otpada a sukladno Uredbi |
| 12. | donositi godišnja izvješća o uklanjanju odbačenog otpada i odluke o provedbi mjera za sprječavanje nepropisnog odbacivanja otpada i mjera za njegovo uklanjanje |
| 13. | unaprijediti nadzor nad gospodarenjem otpadom |
| 14. | unaprijediti upravne postupke u gospodarenju otpadom |

Ciljevi u gospodarenju otpadom na državnoj razini preneseni su na JLS putem lokalnih Planova gospodarenja otpadom JLS, odnosno ishođenjem prethodne suglasnosti upravnog tijela JP(R)S nadležnog za poslove zaštite okoliša čime se potvrđuje da je lokalni Plan JLS u skladu s državnim Planom.

# **PLAN GOSPODARENJA OTPADOM GRADA DELNICA**

Na području Grada Delnica trenutno je važeći Plan gospodarenja otpadom Grada Delnice za razdoblje 2018.-2023. godine koji je, uz prethodnu suglasnost Upravnog odjela za prostorno uređenje, graditeljstvo i zaštitu okoliša primorsko- goranske županije KLASA: 351-01/18-12/30, URBROJ: 2170/1- 03-08/1-18-2, usvojen na Gradskom vijeću Grada Delnica na svojoj sjednici održanoj dana 24. svibnja 2018. godine i objavljen Službenim novinama Grada Delnica broj 4/2018. godine (24. svibnja 2018. godine).

Ciljevi propisani Planom usuglašeni su s državnim PGO RH te se prvenstveno odnose na:

* smanjenje ukupne količine proizvedenog komunalnog otpada za 5% u odnosu na 2015. godinu
* odvojeno prikupljanje 60% mase proizvedenog komunalnog otpada (prvenstveno papir, staklo, plastika, metal, biootpad i dr.) u odnosu na 2015. godinu
* odvojeno prikupljanje 40% mase proizvedenog biootpada u odnosu na 2015. godinu
* odlaganje na odlagališta manje od 25% mase proizvedenog komunalnog otpada u odnosu na 2015. godinu

Osim spomenutih ciljeva, Planom su određeni i ciljevi: odvojeno prikupljanje 75% mase proizvedenog građevnog otpada, unaprjeđenje sustava gospodarenja otpadnom ambalažom, unaprjeđenje sustava gospodarenja ostalim posebnim kategorijama otpada, sanacija lokacija onečišćenih otpadom, kontinuirano provođenje izobrazno-informativnih aktivnosti i unaprjeđenje nadzora nad gospodarenjem otpadom.

Mjere kojima se planiraju postići ciljevi iz Plana odnose se na: provođenje izobrazno-informativnih aktivnosti (edukacija stanovništva o odvojenom prikupljanju otpadu, kompostiranju biootpada, smanjenju nastanka otpada, edukaciju gospodarskih subjekata o pravilnom postupanju s otpadom …), nabavu nove komunalne opreme (vozila, spremnici, vrećice, komposteri, čipovi za spremnike, …), izgradnju reciklažnog dvorišta, sortirnice, kompostane i reciklažnog dvorišta za građevni otpad, pružanje usluge mobilnog reciklažnog dvorišta, usvajanje Odluke o načinu pružanja javne usluge prikupljanja MKO i BKO, izmjene Odluke o komunalnom redu, izmjene cjenika javne usluge i naplatu javne usluge temeljem količine preuzetog MKO (sukladno Uredbi), uspostavu učinkovitog odvojenog prikupljanja otpada „od vrata do vrata“ na cjelokupnom području Grada Delnica, poticanje kućnog kompostiranja, odvojenog prikupljanja otpada i smanjenja nastanka otpada, provođenje zelene javne nabave za ustanove i tijela javne vlasti, uspostava kvalitetne i educirane službe komunalnog redarstva, vođenje točne evidencije o količinama otpada prikupljenim s područja Grada, nadzor područja Grada, uočavanje i sprječavanja nastanka „divljih odlagališta otpada“.

Tablicom u nastavku prikazani su ciljevi u gospodarenju otpadom na području Grada Delnica za 2021. godinu.

Tablica 5. Ciljevi u gospodarenju otpadom i trenutno stanje u 2021. godini na području Grada

|  |  |
| --- | --- |
| Cilj | Stanje (2020. godina) |
| Cilj 1.1: Smanjiti ukupnu količinu proizvedenog komunalnog otpada za 5% u odnosu na 2015. godinu | - cilj do 2022. godine: **1.596,38 t**  - stanje 2021. godina: **1337,2 t**  *U 2021. godini zabilježeno je smanjenje ukupne količine proizvedenog komunalnog otpada u odnosu na prijašnje godine. Prema brojčanim podacima Grad Delnice dostigao je potrebno smanjenje proizvodnje komunalnog otpada za 5% u odnosu na 2015. godinu. S obzirom da su se količine odloženog otpada na odlagalištu Sović Laz vagale u dijelu godine od kad je u funkciji mosna vaga, a u dijelu godine procjenjivale, navedene količine nisu potpuno precizne ali je prilično sigurno da je cilj ispunjen.* |
| Cilj 1.2: Odvojeno prikupiti 60% mase proizvedenog komunalnog otpada (prvenstveno papir, staklo, plastika, metal, biootpad, glomazni otpad i dr.) u odnosu na 2015. godinu | - cilj do 2022. godine: **1.008,24 t**  - stanje 2021. godini: **334,2 t**  *U 2021. godini zabilježeno je smanjenje količina odvojeno prikupljenog otpada u odnosu na 2021. godinu. Količina odvojenih frakcija otpada u 2021. godini manja je u odnosu na 2020. godinu iz slijedećih razloga: kroz javnu uslugu odvoza komunalnog otpada na eko-otocima zabilježena je veća prisutnost miješanog komunalnog otpada te je on kod daljnjih obrađivača izdvajan iz odvojenih frakcija plastične i staklene ambalaže. Prikupljena je manja količina glomaznog otpada, kao što su i trgovački centri „Konzum“ i „Lidl“ prikupili manje količine ambalaže u sustavu povratne naknade. Uz odvojeno prikupljeni otpad putem spremnika za odvojeno odlaganje papira, plastične i staklene ambalaže, količinama odvojenog otpada su pribrojene i količine odvojeno sakupljenog papira i kartona i najlonske folije u trgovačkim centrima „Lidl“ i „Konzum“, kao i količina metalne, plastične i staklene ambalaže prikupljena u navedenim centrima putem sustava povratne naknade. Grad Delnice će i dalje nastaviti s mjerama za povećanje godišnjih količina odvojeno prikupljenog komunalnog otpada.* |
| Cilj 1.3: Odvojeno prikupiti 40% mase proizvedenog biootpada koji je sastavni dio komunalnog otpada u odnosu na 2015. godinu | -*U 2021. godini se biootpad koji je sastavni dio komunalnog otpada nije odvojeno prikupljao. S obzirom na mogućnost kućnog kompostiranja bio-otpada ,što veliki broj korisnika i čini, u narednom vremenskom razdoblju, putem edukacijskih mjera nastaviti ćemo korisnike usmjeravati prema što većem kućnom kompostiranju bio-otpada.* |
| Cilj 1.4: Odložiti na odlagališta manje od 25% mase proizvedenog komunalnog otpada u odnosu na 2015. godinu | - cilj do 2023. godine: **420,10 t**  - stanje 2021. godina: **1008 t**  *U 2021. godini je na odlagalištu otpada Sović Laz odloženo 1008 tona MKO i 134 t glomaznog otpada prikupljenog s područja Grada Delnica.. Iako količine miješanog komunalnog otpada nisu vagane tijekom čitave, možemo zaključiti da je količina otpada prilično precizna budući se otpad vagao u razdoblju od ožujka 2021. godine do kraja godine. Ne sigurno je reći da će se cilj ispuniti, iako sa sigurnošću možemo tvrditi da se do 2023. godine otpad više neće odlagati na odlagalištu Sović laz, već na “centru za gospodarenjem otpada Marišćina“.* |
| Cilj 2.1: Odvojeno prikupiti 75% mase proizvedenog građevnog otpada | *- u 2021. godini prikupljeni građevinski otpad se usitnjavao, te je služio za dnevno prekrivanje odlagališta, odnosno miješanog komunalnog otpada, količine nije bilo moguće vagati, a premda se otpad dovozio periodički, količine istoga su procijenjene* |
| Cilj 2.2: Unaprijediti sustav gospodarenja otpadnom ambalažom | *- U 2021. godini je s područja Grada Delnica putem spremnika za odvojeno odlaganje papira, plastike i stakla, prikupljeno 39 t otpadne ambalaže od plastike, stakla i papirnate i kartonske ambalaže što je 6,40 tona manje u odnosu na 2020. godinu. Od rujna 2021. g., započeto je prikupljanje papira i kartona sustavom „od vrata do vrata“, te je u četiri odvoza ( mjesečno jednom ) prikupljeno 9 tona papira i kartona. Prikupljanje odvojeno odloženog papira i kartona sustavom „od vrata do vrata“ pokazalo je dobre rezultate i početkom 2022. godine, te će isto biti u stalnoj primjeni. U trgovačkim centrima „Konzum“ i „Lidl“ prikupljeno je 152,20 tona kartonske, papirnate, plastične , staklene i limene ambalaže ( putem sustava povratne naknade za staklenu, plastičnu i limenu ambalažu).*  *Grad Delnice će nastaviti provoditi planirane mjere kojima će se u budućem razdoblju povećati godišnje količina odvojeno prikupljene ambalaže.* |
| Cilj 2.3: Unaprijediti sustav gospodarenja ostalim posebnim kategorijama otpada | *Od ostalih kategorija odvojeno prikupljenog otpada „pružatelj usluge“ prikupio je i predao na zbrinjavanje 2,7 tona otpadnih guma, dok je u lokalnim vulkanizerskim radnjama na zbrinjavanje predano ukupno cca 55 tona otpadnih guma.* |
| Cilj 3: Sanirati lokacije onečišćene otpadom | *U 2021. godini izvršena je sanacija 5 lokacija na kojima se nalazio nepropisno odbačen otpad u okoliš. Ukupno je zbrinuto 170 m3 nepropisno odloženog otpada..* |
| Cilj 4: Kontinuirano provoditi izobrazno-informativne aktivnosti | *U 2021. godini su se provodile izobrazno-informativne aktivnosti (edukacije u osnovnim školama).* |
| Cilj 5: Unaprijediti nadzor nad gospodarenjem otpadom | *U 2021.. godini Grad Delnice nadzirao je svoje područje s ciljem uočavanja nepropisno odbačenog otpada u okoliš. Komunalna tvrtka je u 2021. godini koristila očevidnike o nastanku i tijeku otpada (ONTO) te su sve vrste i količine otpada evidentirane preko tih očevidnika. Komunalna tvrtka također odrađuje godišnju prijavu u ROO.* |

# **ANALIZA I OCJENA STANJA GOSPODARENJA OTPADOM NA PODRUČJU GRADA DELNICA U 2021. GODINI**

Na području Grada Delnica u 2021. godini prikupljeno je:

* **3045 m3, odnosno procijenjeno na 1008 t** MKO (20 03 01)
* **134 t** glomaznog otpada (20 03 07)
* **146 t** papira i kartona (20 01 01)
* **29,5 t** plastična ambalaža (15 01 02)
* **13,5 t** staklena ambalaža (20 01 02)
* **5,2 t**  metalna ambalaža ( 15 01 04 )
* **57,7 t** otpadnih guma ( 16 01 03 )

Komunalna tvrtka pruža javnu uslugu odvoza komunalnog otpada u svim naseljenim naseljima na području Grada Delnica.

S obzirom da se na odlagalištu otpada Sović Laz (kojim upravlja komunalna tvrtka Komunalac d.o.o. Delnice) od ožujka 2021. godine koristi vaga, a dotada je masa MKO prikupljenog s područja Grada Delnica i odložena na odlagalištu otpada procijenjena, ukupno odložena količina otpada procijenjena je na 1008 tona.

MKO se u 2021. godini s područja Grada Delnica odvozio jednom tjedno kroz cijelu kalendarsku godinu za sva naselja koja administrativno pripadaju području Grada Delnica.

Odvojeno prikupljene kategorije komunalnog otpada prikupljene su od strane komunalne tvrtke Komunalac d.o.o. Delnice sustavom od vrata do vrata i putem eko otoka.

Tablica 6. Odvojeno sakupljene kategorije komunalnog otpada u zadnjih 9 godina

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kategorija otpada | Godina (t) | | | | | | |  |  |
| **2013.** | **2014.** | **2015.** | **2016.** | **2017.** | **2018.** | **2019.** | **2020.** | **2021.** |
| Plastična ambalaža *(KB 15 01 02)* | 0,558 | - | 2,4 | 1,89 | 2,68 | 1,2 | **4,2** | **35,4** | 29,5 |
| Papir i karton (KB 20 01 01) | 5,885 | 8,2 | 30,5 | 27,21 | 22,68 | 28,89 | **31,2** | **181** | **146** |
| Staklo (KB 20 01 02) | 4,858 | - | 4,5 | 8,61 | 3,98 | 2,98 | **4,25** | **12.2** | **13,5** |
| Metalna ambalaža ( KB 15 01 04) |  |  |  |  |  |  |  | **4** | **5,2** |
| UKUPNO (t) | **11,301** | **8,2** | **37,4** | **37,71** | **29,34** | **33,07** | **39,65** | **232,6** | **194,2** |

Papir i karton se do rujna 2021. godine odvojeno prikupljao s područja Grada Delnica svakog četvrtka, za sva naselja koja administrativno pripadaju području Grada. Od rujna 2021.g., započet je odvoz papira i kartona sustavom „od vrata do vrata“ odnosno na kućnom pragu. Takav sustav preuzimanja odvojeno odloženog papira i kartonske ambalaže pokazao se vrlo dobar, budući je olakšana predaja otpada korisniku, otpad je čišći nego u eko-otocima, a broj odvoza je prorijeđen, na jedan odvoz mjesečno za fizičke osobe, odnosno dva odvoza mjesečno za pravne osobe ( svaka dva tjedna ).

Plastična ambalaža se u 2021. godini odvojeno prikupljala svake druge srijede na području naselja Delnice. U ostalim naseljima koja administrativno pripadaju području Grada Delnica plastična se ambalaža odvojeno se prikupljala također svakih 14 dana, osim u mjesecima srpnju i kolovozu kada se u naselju Delnice plastična ambalaža odvojeno prikupljala po potrebi i svakih 7 dana (svake srijede).

Po pitanju odvojenog sakupljanja plastične ambalaže, u gušće naseljenim naseljima naselja na području Grada Delnica tijekom 2020.g., povećan je broj eko-otoka, ali je primijećeno nepropisno odlaganje raznih vrsta otpada u spremnike i u 2021. godini.

Staklo i staklena ambalaža su se u 2021. godini na području Grada Delnica odvojeno prikupljali jednom mjesečno, osim u mjesecima srpnju i kolovozu, kad su se staklo i staklena ambalaža odvojeno prikupljali svakih 14 dana (srijeda).

Korisne kategorije komunalnog otpada tekstil i metali se u 2021. godini nisu zasebno prikupljali na području Grada Delnica, te će se po otvaranju reciklažnog dvorišta u ovoj 2022. godini početi odvojeno preuzimati od korisnika u samom reciklažnom dvorištu.

Količinama odvojeno sakupljenih frakcija papira i kartona, plastične i staklene ambalaže u 2021. godini, osim količina koje je prikupio „Komunalac“ d.o.o. Delnice, pribrojene su količine odvojeno prikupljenih papira i kartona, plastične, metalne i staklene ambalaže u trgovačkim centrima „Lidl“ i „Konzum“ Delnice.

U 2021. godini se na području Grada Delnica nastavilo sa pilot projektom odvojenog prikupljanja staklene ambalaže iz ugostiteljskih objekata gdje su se tim korisnicima dodijelili spremnici za odvojeno prikupljanje staklene ambalaže koji su se praznili po pozivu ugostitelja. S obzirom da se pilot projekt pokazao uspješnim projekt je prešao u stalno korištenje.

Glomazni otpad se na području Grada prikupljao dva puta godišnje (proljeće i jesen) na lokaciji korisnika. U 2020. godini započelo se i sa prikupljanjem glomaznog otpada „po pozivu korisnika“, takav način prikupljanja glomaznog otpada pokazao se uspješnim, te je nastavljen i u 2021 godini.

Prikupljanje glomaznog otpada „po pozivu korisnika“ na adresi korisnika pokazalo se daleko boljim načinim odvoza nego nekad provođene akcije odvoza glomaznog otpada. Ponajprije što korisnici više ne čekaju navedene akcije koje su se provodile dva puta godišnje. već po potrebi zatraže termin za odvoz otpada, koji se i za najvećih gužvi ne čeka dučje od 3 do 4 radna dana. Primijećeno je i da korisnici u mnogo manjoj mjeri odlažu otpad na neprimjerene lokacije što je bio slučaj do 2021. godine.

Biorazgradivi otpad se na području Grada Delnica u 2021. godini nije odvojeno sakupljao niti evidentirao, veće je svim korisnicima predloženo kućno kompostiranje bio-otpada, što veliki broj korisnika i čini.

Prema navedenim podacima je s područja Grada Delnica prikupljeno i odloženo 3045 m3 (procjena 1008 t) MKO i 134 tona glomaznog otpada na odlagalištu otpada Sović Laz, dok je 194,2 tona odvojeno sakupljenih kategorija otpada predano oporabiteljima, uz cca 57,7 tona na oporabu predanih guma s područja Grada Delnica.

# **OSTVARENJE MJERA ZA PROVEDBU PLANA**

Rokovi i nositelji izvršenja mjera danim Planom gospodarenja otpadom Grada Delnica za razdoblje 2018. - 2023. godine prikazani su tablicom u nastavku.

Tablica 7. Mjere, nositelji i rokovi izvršenja mjera danim Planom

|  |  |  |  |
| --- | --- | --- | --- |
| Mjera | Nositelji | Rok | Godina |
| **2020.** |
| Smanjenje ukupne količine proizvedenog komunalnog otpada | Grad | **2022.** | **+** |
| Kućno kompostiranje | Grad | **2020.** | **+** |
| Sanacija odlagališta „Sović Laz“ | Grad | **2022.** | **+** |
| Nabava komunalne opreme – spremnici | Grad, Komunalno društvo | **2022.** | **+** |
| Nabava komunalnih vozila | Grad, Komunalno društvo | **2020.** | **+** |
| Unaprjeđenje sustava odvojenog prikupljanja otpada „od vrata do vrata“ za sve stanovnike Grada | Grad, Komunalno društvo | **2022.** | **+** |
| Izgradnja reciklažnog dvorišta | Grad, Komunalno društvo | **2019.** | **+** |
| Izgradnja reciklažnog dvorišta za građevni otpad (u suradnji s susjednim JLS) | Grad, Komunalno društvo | **2020.** | **+** |
| Nabava mobilnog reciklažnog dvorišta | Grad, Komunalno društvo | **2019.** | **+** |
| Izgradnja sortirnice (u suradnji s susjednim JLS) | Grad | **2020.** | **-** |
| Izgradnja kompostane (u suradnji s susjednim JLS) | Grad | **2020.** | **-** |
| Sanacija lokacija onečišćenih nepropisno odbačenim otpadom u okoliš | Grad | **2020.** | **+** |
| Uspostava učinkovite službe komunalnog redarstva | Grad | **2022.** | **+** |
| Edukacija | Grad, Komunalno društvo | **2022.** | **+** |
| Provođenje akcija prikupljanja otpada | Grad, Komunalno društvo, pravne i fizičke osobe | **2022.** | **+** |
| Provođenje zelene javne nabave | Grad, tijela javne vlasti, ustanove | **2022.** | **+** |
| Vođenje detaljne evidencije o vrstama i količinama odvojeno prikupljenog komunalnog otpada | Grad,  Komunalno društvo, gospodarski subjekti | **2022.** | **+** |

Ukupne količine proizvedenog komunalnog otpada s područja Grada Delnica u 2021. godini su manje nego prijašnjih godina što bi ukazivalo na uspješnost mjera smanjenja proizvodnje komunalnog otpada, no količine odloženog otpada na odlagalištu otpada su djelomično procijenjene te se uspješnost takvih mjera ne može procijeniti s potpunom točnošću.

Većina korisnika usluge na području Grada Delnica kompostira vlastiti biorazgradivi otpad u vlastitim komposterima ili kompostnim hrpama. Komposteri za korisnike javne usluge nisu nabavljeni u 2021. godini. Kućni komposteri nažalost nisu bili predmet javnog poziva dodijele spremnika Fonda za zaštitu okoliša i energetsku učinkovitost.

Komunalna tvrtka je u prijašnjim razdobljima podijelila spremnike za odlaganje otpada te je u 2021. godini provedena zamjena oštećenih spremnika manjem broju korisnika, odnosno nisu se nabavljali novi spremnici. U 2021. godini je izvršeno je čipiranje spremnika za MKO (kod onih korisnika kod kojih iz nekih razloga nije ranije provedeno) na području svih JLS kojima komunalna tvrtka Komunalac d.o.o. Delnice pruža javnu uslugu prikupljanja MKO. Komunalna tvrtka nije nabavljala nova vozila u 2021. godini. Putem javnog poziva nabave spremnika za odlaganje odvojeno prikupljenog otpada Fonda za zaštitu okoliša i energetsku učinkovitost, nabavljeni su zajednički spremnici za odvojeno odlaganje papira i kartona, plastične ambalaže i staklene ambalaže.

Ukupno je, za odvojeno sakupljanje korisnih kategorija komunalnog otpada, na lokacijama eko-otoka postavljeno:

* + 95 spremnika za papir i karton (1100 l)
  + 42 spremnika za staklo ( 1l00 l)
  + 90 spremnika za plastiku (770 l)

Tijekom 2021. godine korisnicima s područja Grada Delnice dodijeljeni su pojedinačni spremnici za odvojeno odlaganje papira i kartonske ambalaže, volumena 120 i 240 litara. Ukupno je dodijeljeno cca 1300 spremnika. Odvojeni otpad iz navedenih spremnika počeo se preuzimati tijekom rujna 2021. godine.

Krajem 2018. godine izrađen je novi cjenik javne usluge prikupljanja MKO (primjena od 01.01.2019.) te su se svim privatnim i poslovnim korisnicima početkom 2019. godine poslale Izjave. Novim cjenikom svim se korisnicima usluge javna usluga naplaćuje sukladno zakonskoj regulativi odnosno prema količini proizvedenog i predanog MKO. Novi je cjenik stupio na snagu 01. 01. 2019.

Izobrazno-informativne aktivnosti su u 2019. godini provođene u suradnji s komunalnom tvrtkom u Osnovnim školama JLS gdje komunalna tvrtka pruža javnu uslugu

U 2021. godini izgrađena je pretovarna stanica otpada kao i što je započeta izgradnja „prilazne ceste“ do pretovarne stanice odnosno svih planiranih sadržaja na lokalitetu „Sović Laz“.

U 2021. godini je provedena sanacija lokacija onečišćenih nepropisno odbačenim otpadom u okoliš na području Grada Delnica.

|  |  |  |  |  |  |
| --- | --- | --- | --- | --- | --- |
| **RB** | **IME LOKACIJE** | **LOKACIJA** | **POV**  **m2** | **VRSTA OTPADA** | **KOLIČINA**  **cca m3** |
| 1. | 6 Ugibališta  Delnice - Zalesina | * Lijeva strana DC3 između Delnica i Zalesine, smjer Rijeka - Zagreb * kč. br.: 11215/6, 2770/9, 2745, 2940, 2966, 2972 * k.o. Delnice I * Lako pristupačno | 2500 m2 | Mješoviti krupni i komunalni otpad | 35 m3 |
| 2. | Delnice 1  (HEP-ova trafostanica) | * Delnice, ulica Podštor, lijeva strana puta prema naftovodu * kč. br.: 5253 * k.o. Delnice I * HTRS96: E=367449, N=5029441 * Lako pristupačno | 100 m2 | Mješoviti krupni otpad | 5 m3 |
| 3. | Delnice 2  (iza groblja) | * Delnice, polje iza groblja * kč. br.: 12267, 12268 * k.o. Delnice II * HTRS96: E=367277, N=5030879 * Lako pristupačno | 90 m2 | * Mješoviti krupni otpad * Komunalni otpad | 2 m3 |
| 4. | Delnice 3  (naftovod) | * Delnice, naftovod iza Konzuma * kč. br.: 5262 * k.o. Delnice I; * HTRS96: E=367504, N=5029356 * Lako pristupačno | 350 m2 | Građevinski otpad | 120 m3 |
| 5. | Tihovo  (stara škola)  dvije lokacije | * Šumska cesta 800 m od Raskrižja Tihovo u smjeru Del. → BnK * kč. br.: 3331/44, 3331/2 * k.o.Brod na Kupi * HTRS96: E=369573, N=5033343 * Lako pristupačno | 300 m2 | * Krupni otpad * Elektronski otpad * Komunalni otpad | 8 m3 |
| **UKUPNO** | | | | | **170** m3 |

Komunalno tvrtka Komunalac d.o.o. Delnice prikupljeni MKO odvozi na vlastito odlagalište “Sović Laz” gdje se takav otpad i odlaže. Odlagalište komunalnog otpada “Sović Laz” nalazi se u prirodnoj depresiji-vrtači u koju se odlaže otpad od 1966. godine. Lokacija odlagališta smještena je 1.600 m jugozapadno od grada Delnice uz prometnicu prema Crnom Lugu. U proteklom razdoblju investirala su se sredstva u djelomičnu sanaciju odlagališta radi poboljšanja okolišnog stanja (kako bi odlagalište bilo što manji izvor neugodnih mirisa i dima od eventualnog gorenja otpada). Oko odlagališta je izgrađena nova zaštitna ograda. Za projekt sanacije i zatvaranja odlagališta “Sović Laz” izrađen je GRAĐEVINSKI PROJEKT ODLAGALIŠTA te Glavni - izvedbeni projekt SANACIJA ODLAGALIŠTA KOMUNALNOG OTPADA “SOVIĆ LAZ” DELNICE (HIDROPLAN d.o.o., 2010. godine). Tijekom 2020. godine ishođena je građevinska dozvola za projekt sanacije odlagališta Sović Laz. Krajem 2011. godine FZOEU je raspisao natječaj za izgradnju kazete za odlaganje otpada koji sadrži azbest u čvrsto vezanom stanju. Kazeta za odlaganje azbesta u čvrsto vezanom stanju završena je početkom 2012. godine. Odlaganje azbesta u čvrsto vezanom stanju nije započeto budući nije ishođena uporabna dozvola.

Od sadržaja na lokalitetu Sović Laz s krajem 2020. godine izgrađeno je slijedeće:

1. ulazno-izlazna zona s pretovarnom stanicom
2. ploha za odlaganje otpada koji sadrži azbest u čvrsto vezanom stanju
3. reciklažno dvorište
4. plato za skupljanje glomaznog/građevnog otpada

Tijekom 2021. godine započeta je i u velikoj mjeri dovršena prilazna cesta do pretovarne stanice i svih preostalih sadržaja na lokalitetu Sović Laz.

# **PREGLED REALIZIRANIH I PLANIRANIH PROJEKATA U GOSPODARENJU OTPADOM S VISINOM I IZVORIMA FINANCIRANJA**

Okvirni troškovi izgradnje sustava gospodarenja komunalnim otpadom prikazani su tablicom u nastavku.

Tablica 8. Okvirni troškovi izgradnje sustava gospodarenja komunalnim otpadom (nije uračunat PDV)

|  |  |  |  |
| --- | --- | --- | --- |
| Vrsta troška | Okvirna ukupna cijena troška | Vrijeme troška | Izvori financiranja |
| Nabava kompostera | oko 400.000,00 kn | 2018., 2019. god. |  |
| Nabava komunalne opreme -spremnika za odvojeno prikupljanje otpada | oko 740.000,00 kn | 2018., 2019., 2020., 2021. god. | Fond za zaštitu okoliša, Grad Delnice |
| Nabava komunalnih vozila (specijalna vozila za prikupljanje otpada 5-7m3) | oko 1.750.000,00 kn | 2018., 2019., 2020. god. | Fond za zaštitu okoliša, Komunalno društvo |
| Izgradnja reciklažnog dvorišta | oko 2.500.000,00 kn | 2018., 2019. god. | Fond za zaštitu okoliša, Grad Delnice |
| Izgradnja reciklažnog dvorišta za građevni otpad | oko 2.000.000,00 kn | 2020. god |  |
| Edukacija | oko 80.000,00 kn/godišnje | Kontinuirano | Komunalno društvo, Grad Delnice |
| Akcije prikupljanja otpada | oko 20.000,00 kn/godišnje | Kontinuirano | Grad Delnice |
| Godišnji plan edukacije | oko 20.000,00 kn/godišnje | Kontinuirano | Grad Delnice |
| Izgradnja sortirnice | oko 3.500.000,00 kn | 2019. god. |  |
| Izgradnja kompostane | oko 3.000.000,00 kn | 2020. god. |  |
| Sanirati lokacije na kojima je nepropisno odbačen otpad u okoliš | oko 28.600,00 kn | 2018., 2019., 2020., 2021.god  - kontinuirano | Grad Delnice |
| Nabava mobilnog reciklažnog dvorišta | oko 110.000,00 kn | 2018., 2019. god. |  |
| Pristupna cesta do pretovarne stanice | Oko 1.645.000,00 kn bez PDV-a | 2021. god. | Fond za zaštitu okoliša, Grad Delnice i ostale JLS korisnici pretovarne stanice, Županija Primorsko- goranska |

Kako je od strane FZOEU došlo do promjene natječaja za nabavku spremnika za kompostiranje i spremnika za tekstil, odnosno kako su isti izbačeni iz natječaja tijekom 2020. godine nisu nabavljeni spremnici za kompostiranje.

# **ZAKLJUČAK**

Grad Delnice je u 2021. godini sukladno mogućnostima provodio mjere za uspostavu održivog sustava gospodarenja otpadom i dostizanje ciljeva propisanih Planom gospodarenja otpadom Grada Delnica za razdoblje 2018. - 2023. godine.

U 2021. godini u velikom obimu izgrađena je pristupna cesta do pretovarne stanice čiji završetak se očekuje do travnja 2022. godine, ishođena je građevinska dozvola za projekt sanacije odlagališta Sović Laz i građevinska dozvola za kazetu za odlaganje azbesta u čvrsto vezanom stanju.

U budućem vremenskom periodu Grad Delnice morati će provoditi dodatne mjere kako bi se do kraja planskog razdoblja (do 2022. godine) dostigli svi ciljevi u gospodarenju otpadom koji su planirani državnim Planom gospodarenja otpadom.

U suradnji s ostalim JLS kojima Komunalac d.o.o. Delnice pruža javnu uslugu potrebno je realizirati planirane zajedničke projekte izgradnje sortirnice, kompostane i reciklažnog dvorišta za građevni otpad. U budućem planskom razdoblju potrebno je provesti sanaciju odlagališta Sović Laz te količine otpada koji se odlažu na odlagalište nastaviti vagati kako bi se dobili i koristili točni podaci o otpadu. Nova komunalna oprema nabavljati će se ukoliko se ukaže potreba za nabavom komunalne opreme u skladu s financijskim mogućnostima. Grad Delnice će nastaviti i dalje nadzirati svoje područje kako bi se uočio nepropisno odbačen otpad u okoliš te kako bi se takve lokacije sanirale. U suradnji s komunalnom tvrtkom potrebno je nastaviti provoditi edukacijske aktivnosti korisnika usluge vezano uz gospodarenje otpadom na području Grada Delnica.

KLASA: 351-04/22-01/01

URBROJ: 2170-6-40-4-22-2

Delnice, 31.ožujka 2022.

Gradonačelnica Grada Delnica

Katarina Mihelčić, dipl.ing.agr.